तमन्ना भाटिया

तमन्ना भाटिया (; अंग्रेज़ी: Tamannaah Bhatia; जन्म २१ डिसेंबर १९८९) एक भारतीय अभिनेत्री हैं जो मुख्य रूप से तेलुगू, तमिल और हिंदी फिल्मों में अभिनय करती हैं। उन्होंने पचहत्तर से अधिक फिल्मों में अभिनय किया है और कलाईममानी और सिम्मा सहित कई पुरस्कार जीते हैं, और फिल्मफेयर अवॉर्ड साउथ के लिए आठ नामांकन और सैटर्न अवॉर्ड के लिए एक नामांकन प्राप्त किया है।

प्रारंभिक जीवन 
तमन्ना भाटिया का जन्म २१ दिसंबर १९८९ को बॉम्बे, महाराष्ट्र में हुआ था। उनके माता-पिता संतोष और रजनी भाटिया हैं। उनका एक बड़ा भाई है जिसका नाम आनंद भाटिया है। वह सिंधी हिंदू वंश की हैं और उन्होंने अपनी स्कूली शिक्षा मुंबई के मानेकाजी कूपर एजुकेशन ट्रस्ट स्कूल से की। उन्होंने तेरह साल की उम्र में अभिनय का अध्ययन शुरू किया और एक साल के लिए पृथ्वी थिएटर में शामिल हो गईं, जहां उन्होंने मंच प्रदर्शन में भाग लिया।

अभिनय कारकीर्द 
तमन्ना ने अपने अभिनय कारकीर्द की शुरुआत हिंदी फिल्म चांद सा रोशन चेहरा (२००५) से की थी। उन्होंने तेलुगु सिनेमा में श्री (२००५) और तमिल सिनेमा में केडी (२००६) से डेब्यू किया। २००७ में, हैप्पी डेज़ और कल्लूरी ने उनके अभिनय करियर में महत्वपूर्ण मोड़ ला दिया और दोनों में एक कॉलेज छात्रा के रूप में तमन्ना की प्रदर्शन आलोचकप्रशंसा अर्जित की। फ़िल्म की व्यावसायिक सफलता ने उनके करियर को तेलुगु और तमिल में एक प्रमुख अभिनेत्री के रूप में स्थापित किया।

कोंचम इष्टम कोंचम कष्टम (२००९), १००% लव (२०११), ऊसरावेल्ली (२०११), रच्चा (२०१२), तड़खा (२०१३), बाहुबली: द बिगिनिंग (२०१५), बंगाल टाइगर (२०१५), ऊपिरि (२०१६), बाहुबली २: द कन्क्लूजन (२०१७), एफ२: फन एंड फ्रस्ट्रेशन (२०१९), सई रा नरसिम्हा रेड्डी (२०१९) और एफ३: फन एंड फ्रस्ट्रेशन (२०२२) तमन्ना की उल्लेखनीय तेलुगु फिल्में हैं। उनकी उल्लेखनीय तमिल फिल्में हैं अयन (२००९), पैया (२०१०), सिरुथाई (२०११), वीरम (२०१४), धर्मा दुरई (२०१६), देवी (२०१६), स्केच (२०१८) और जेलर (२०२३)। इसके अतिरिक्त, उन्होंने ११- तं अवर (२०२१), नवंबर स्टोरी (२०२१), जी करदा (२०२३) और आखरी सच (२०२३) जैसी स्ट्रीमिंग परियोजनाओं में मुख्य अभिनेत्री के रूप में काम किया है।

अभिनय सूची

फिल्में

लघु फिल्म

टेलीविजन

संगीत वीडियो

पुरस्कार

अन्य गतिविधियाँ 
अपने अभिनय करियर के अलावा, तमन्ना कई अन्य उद्यमों में भी शामिल हैं। उन्हें "फैंटा" और "चंद्रिका आयुर्वेदिक साबुन" जैसे लोकप्रिय ब्रांडों के टीवी विज्ञापनों में दिखाई देकर एक मॉडल के रूप में सफलता मिली। मार्च २०१५ में, वह "ज़ी तेलुगु" की ब्रांड एंबेसडर बनीं और उसी महीने अपना खुद का आभूषण ब्रांड "वाइट एंड गोल्ड" लॉन्च किया। वह सामाजिक कारणों के समर्थन में जनवरी २०१६ में "बेटी बचाओ, बेटी पढ़ाओ" अभियान में भी शामिल हुईं। उनकी साहित्यिक यात्रा अगस्त २०२१ में पेंगुइन रैंडम हाउस इंडिया द्वारा प्रकाशित उनकी पहली पुस्तक, "बैक टू द रूट्स" के विमोचन के साथ शुरू हुई। अपनी उद्यमशीलता की भावना का प्रदर्शन करते हुए, तमन्ना सितंबर २०२२ में "शुगर कॉस्मेटिक्स" में एक इक्विटी पार्टनर बन गईं। उन्होंने जनवरी २०२३ में "आईआईएफएल फाइनेंस" और उसी वर्ष जुलाई में "वीएलसीसी" में शामिल होकर अपनी ब्रांड एंबेसडर भूमिकाओं का विस्तार किया। अक्टूबर २०२३ में, वो प्रसिद्ध जापानी सौंदर्य और सौंदर्य प्रसाधन ब्रांड "षिसेईडो" की पहली भारतीय एंबेसडर बनीं।

टिप्पणियाँ

सन्दर्भ

बाहरी कड़ियाँ 
इंटरनेट मूवी डाटाबेस पर तमन्ना भाटिया 
रॉटेन टोमेटोज़ पर तमन्ना भाटिया 
बॉलीवुड हँगामा पर तमन्ना भाटिया 

1989 में जन्मे लोग
जीवित लोग
हिन्दी अभिनेत्री
सिंधी लोग
भारतीय अभिनेत्री
मुंबई के लोग
तमिल अभिनेत्री
तेलुगू अभिनेत्री